කොළඹ ජාතික කෞතුකාගාරයේ සිදුවූ පුරාවස්තු සොරා ගැනීම සම්බන්ධයෙන් අත්අඩංගුවට ගත් සැකකරුවන් පිළිබඳව පොලිසියට දොස් නගමින් ඕමල්පේ සෝභිත හිමියන් කළ ප්‍රකාශය ඉතා පිළිකුලෙන් යුතුව හෙළා දකින බව පොලිස් මාධ්‍ය ප්‍රකාශක ජ්‍යෙෂ්ඨ පොලිස් අධිකාරි අජිත් රෝහණ මහතා දිනමිණ කළ විමසීමකදී පැවසීය.එදා මෙදා තුර සිදුවූ ලොව දරුණුම ප්‍රහාරය ලෙස සැලකෙන අමෙරිකාවේ ලෝක වෙළෙඳ මධ්‍යස්ථානයට එල්ල කළ ප්‍රහාරය සම්බන්ධයෙන් සැකකරුවන් අත්අඩංගුවට ගෙන අධිකරණයට ඉදිරිපත් කිරීම සඳහා වසර 10ක කාලයක් ගතවූ බවද, ශ්‍රේෂ්ඨ ඉන්දීය පුත්‍රයකු වූ රජිව් ගාන්ධි මහතා ප්‍රසිද්ධියේ ඝාතනය කළ ත්‍රස්තවාදීන්ට නඩු පැවරීමට වසර 08කට වැඩි කාලයක් ගතවූ බවද සදහන් කරන පොලිස් මාධ්‍ය ප්‍රකාශකවරයා අපරාධ පරීක්ෂණ පිළිබඳ අල්ප දැනුමක් නැති පුජ්‍ය පක්ෂය මෙවැනි ප්‍රකාශ ශ්‍රී ලංකා පොලිසියට එරෙහිව විවිධ මාධ්‍ය ඔස්සේ ප්‍රචාරය කිරීම නින්දිත ක්‍රියාවක් බවද දිනමිණට පැවසීය..